Citau
Citau (vok. Zittau), Žitava (ček. Žitava, sorb. Žitawa) – miestas rytų Vokietijoje, Saksonijoje, Sudetų priekalnėse, prie Neisės upės, šalia Vokietijos, Lenkijos ir Čekijos sienų sandūros. Keliai į Liberecą, Gerlicą, Zgoželecą, Bauceną. Geležinkelio stotis. Yra itališko stiliaus rotušė, Šv. Jono bažnyčia. Netoli miesto iškilęs Oibino kalnas su viduramžių pilies ir vienuolyno griuvėsiais.